
# **ประกาศองค์การบริหารส่วนตำบลบางแก้ว**

**เรื่อง รายชื่อผู้มีสิทธิเข้ารับการสรรหาและเลือกสรรเป็นพนักงานจ้าง**

**ขององค์การบริหารส่วนตำบลบางแก้ว อำเภอบรรพตพิสัย จังหวัดนครสวรรค์**

**…………………………………………….**

 ตามประกาศองค์การบริหารส่วนตำบลบางแก้ว เรื่อง รับสมัครบุคคลเพื่อบรรจุและแต่งตั้งเป็นพนักงานจ้าง ขององค์การบริหารส่วนตำบลบางแก้ว อำเภอบรรพตพิสัย จังหวัดนครสวรรค์ ลงวันที่ ๕ มิถุนายน ๒๕๖๒ ตำแหน่ง ผู้ช่วยเจ้าพนักงานพัสดุ จำนวน ๑ อัตรา นั้น

 บัดนี้ การรับสมัครเสร็จสิ้นแล้ว จึงประกาศรายชื่อผู้มีสิทธิเข้ารับการสรรหาและเลือกสรรเป็นพนักงานจ้าง และขอแจ้งให้ผู้มีสิทธิทราบและถือปฏิบัติดังนี้

 ๑.ประกาศรายชื่อผู้มีสิทธิสอบครั้งนี้ ได้ตรวจตามหลักฐานและข้อเท็จจริงตามที่ผู้สมัครได้แจ้งในใบสมัคร หากปรากฏภายหลังพบว่าผู้สมัครรายใดเป็นผู้ขาดคุณสมบัติตามประกาศรับสมัครให้ถือว่าบุคคลดังกล่าวเป็นผู้ขาดคุณสมบัติจะไม่ได้รับการพิจารณาบรรจุและแต่งตั้งเป็นพนักงานจ้างได้

 ๒.ให้ผู้มีสิทธิเข้ารับการสอบในวันที่ ๘ กรกฎาคม ๒๕๖๒ ตั้งแต่เวลา ๐๙.๐๐ น. ณ ที่ทำการองค์การบริหารส่วนตำบลบางแก้ว

 ดังนั้น เพื่อให้เป็นไปตามประกาศคณะกรรมการพนักงานส่วนตำบลจังหวัดนครสวรรค์ เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๑๓ สิงหาคม ๒๕๔๗ และที่แก้ไขเพิ่มเติมจนถึงปัจจุบัน จึงประกาศรายชื่อผู้มีสิทธิเข้ารับการสรรหาและเลือกสรรเป็นพนักงานจ้างขององค์การบริหารส่วนตำบลบางแก้ว (เอกสารแนบท้าย ภาคผนวก ก) และระเบียบการสอบพนักงานจ้าง (เอกสารแนบ ภาคผนวก ข) รายละเอียดปรากฏตามเอกสารแนบท้ายประกาศฉบับนี้

 จึงประกาศให้ทราบโดยทั่วกัน

 ประกาศ ณ วันที่ ๒๘ มิถุนายน พ.ศ.25๖๒

 *พะยูร นพพันธ์*

 (นางพะยูร นพพันธ์)

 นายกองค์การบริหารส่วนตำบลบางแก้ว

(ภาคผนวก ก)

**รายชื่อผู้มีสิทธิเข้ารับการสรรหาและเลือกสรรเป็นพนักงานจ้าง**

**ขององค์การบริหารส่วนตำบลบางแก้ว อำเภอบรรพตพิสัย จังหวัดนครสวรรค์**

**(แนบท้ายประกาศองค์การบริหารส่วนตำบลบางแก้ว ลงวันที่ ๒๘ มิถุนายน ๒๕๖๒)**

**...................................................................**

**ตำแหน่ง ผู้ช่วยเจ้าพนักงานพัสดุ**

|  |  |  |  |
| --- | --- | --- | --- |
| ลำดับที่ | ชื่อ-สกุล | เลขประจำตัวสอบ | หมายเหตุ |
| ๑ | นางสาวเมตตา ฤกษ์พงษ์พันธ์ | ๐๑ |  |
| ๒ | นางสาววาสนา กระต่ายขาว | ๐๒ |  |
| ๓ | นายพรชัย ม่วงพลับ | ๐๓ |  |
| ๔ | นางสาวสุธิดา คำงาม | ๐๔ |  |
| ๕ | นางสาวจิราภรณ์ ประมาณ | ๐๕ |  |
| ๖ | นางสาวกานต์พิชชา พิมพ์งาม | ๐๖ |  |
| ๗ | นางสาวกัญญาลักษณ์ สะสีแสง | ๐๗ |  |
| ๘ | นางสาววิไลวรรณ ป้องโทน | ๐๘ |  |
| ๙ | นางสาววริศรา สามารถ | ๐๙ |  |
| ๑๐ | นางเกศฑิพย์ อาสุระ | ๑๐ |  |
| ๑๑ | นางสาวสุดารัตน์ สมมาก | ๑๑ |  |
| ๑๒ | นางสาวน้ำฝน วงษ์ชมภู | ๑๒ |  |
| ๑๓ | นายวิทวัส เนียมศิลป์ | ๑๓ |  |
| ๑๔ | นางสาวยอดสร้อย ศิริมงคล | ๑๔ |  |

 (ลงชื่อ *พะยูร นพพันธ์*

 (นางพะยูร นพพันธ์)

 นายกองค์การบริหารส่วนตำบลบางแก้ว

(ภาคผนวก ข)

**ระเบียบการสอบพนักงานจ้าง**

**องค์การบริหารส่วนตำบลบางแก้ว อำเภอบรรพตพิสัย จังหวัดนครสวรรค์**

**................................................................**

๑.การสอบคัดเลือกพนักงานจ้างตามภารกิจ

 ตำแหน่ง ผู้ช่วยเจ้าพนักงานพัสดุ จำนวน ๑ อัตรา

 การสอบแข่งขัน จะใช้วิธีสอบตามที่กำหนดไว้ในหลักสูตรวิธีสอบสรรหา ตามประกาศองค์การบริหารส่วนตำบลบางแก้ว เรื่อง รับสมัครบุคคลเพื่อบรรจุและแต่งตั้งเป็นพนักงานจ้าง ลงวันที่ ๕ มิถุนายน ๒๕๖๒ ทั้งนี้ ให้ผู้เข้าสอบปฏิบัติตามคำสั่ง ระเบียบ และวิธีการสอบโดยเคร่งครัด

๒.ให้ผู้เข้าสอบปฏิบัติตามระเบียบ ดังนี้

 ๒.๑ แต่งกายสุภาพเรียบร้อยตามประเพณีนิยม

 ๒.๒ ต้องนำบัตรประจำตัวสอบและบัตรประชาชนไปในวันสอบเพื่อแสดงคู่กัน หากไม่มีบัตรทั้ง ๒ บัตร จะไม่อนุญาตให้เข้าสอบ

 ๒.๓ ควรไปถึงสถานที่สอบก่อนเริ่มเวลาสอบไม่น้อยกว่า ๓๐ นาที แต่จะเข้าห้องสอบได้ก็ต่อเมื่อได้รับอนุญาตจากเจ้าหน้าที่คุมสอบแล้ว

 ๒.๔ ผู้เข้าสอบที่ไปถึงห้องสอบหลังจากที่ได้เริ่มสอบไปแล้ว ๑๕ นาที จะไม่ได้รับอนุญาตให้เข้าสอบ

 ๒.๕ ห้ามผู้เข้าสอบนำตำรา หนังสือ เครื่องบันทึกเสียง โทรศัพท์มือถือ วิทยุติดตามตัว เครื่องมือและอุปกรณ์สื่อสารอิเล็กทรอนิกส์ทุกชนิดหรือวัสดุอื่นใด (นอกจากปากกาและยางลบหรือปากกาลบคำผิดที่ใช้สำหรับทำข้อสอบ) เข้าห้องสอบโดยเด็ดขาด หากมีการฝ่าฝืนเจ้าหน้าที่คุมสอบจะสั่งให้ผู้นั้นยุติการสอบและจะต้องนั่ง ณ ที่นั่งสอบจนหมดเวลาสอบ และถูกปรับให้ตกในการสอบครั้งนี้

 ๒.๖ ผู้เข้าสอบต้องจัดหาเครื่องเขียน หรือวัสดุอุปกรณ์มาเอง ได้แก่ ปากกา ยางลบหรือปากกาลบคำผิด

 ๒.๗ เชื่อฟังและปฏิบัติตามคำสั่งหรือคำแนะนำของเจ้าหน้าที่ผู้คุมสอบโดยเคร่งครัด

 ๒.๘ เมื่ออยู่ในห้องสอบขณะสอบต้องไม่พูดหรือติดต่อกับผู้เข้าสอบอื่นหรือบุคคลภายนอก หากฝ่าฝืนเจ้าหน้าที่คุมสอบ อาจสั่งให้ยุติการสอบ แต่ผู้เข้าสอบต้องนั่งอยู่ ณ ที่นั่งสอบจนหมดเวลาสอบ

 ๒.๙ ห้ามสูบบุหรี่ในห้องสอบ และนำอาหาร เครื่องดื่มของขบเคี้ยวทุกชนิดเข้าห้องสอบ

 ๒.๑๐ ถ้าสอบเสร็จก่อนหมดเวลาสอบ หรือไม่ประสงค์จะสอบต่อไป ต้องนั่งอยู่ ณ ที่นั่งสอบจนหมดเวลาสอบ จึงจะออกจากห้องสอบได้ และไม่ทำการใดๆ อันเป็นการรบกวนแก่ผู้ที่ยังสอบอยู่

 ๒.๑๑ ห้ามผู้เข้าสอบคัดลอกข้อสอบ ฉีกแบบทดสอบ หรือนำข้อสอบ ที่ใช้ในการสอบออกจากห้องไม่ว่ากรณีใดๆ หากผู้ใดฝ่าฝืนจะถูกดำเนินคดีทางกฏหมาย

 ๒.๑๒ เมื่อหมดเวลาสอบ หรือเจ้าหน้าที่คุมสอบสั่งให้หยุดทำข้อสอบจะต้องหยุดทันที แต่จะออกจากห้องสอบได้ต่อเมื่อเจ้าหน้าที่คุมสอบได้อนุญาตแล้ว